b"\n_START_ARTICLE_\nFrancesc de Paula de Borb\xc3\xb3 i Castellv\xc3\xad\n_START_SECTION_\nFam\xc3\xadlia\n_START_PARAGRAPH_\nFrancisco de Paula era el tercer fill nascut del matrimoni format pel pol\xc3\xa8mic infant Enric de Borb\xc3\xb3 i Borb\xc3\xb3-Dues Sic\xc3\xadlies i la seva dona, Elena Mar\xc3\xada de Castellv\xc3\xad y Shelly. Per l\xc3\xadnia paterna era n\xc3\xa9t de Francesc de Paula de Borb\xc3\xb3 (fill menor del rei Carles IV d'Espanya) i de la princesa Llu\xc3\xafsa Carlota de Borb\xc3\xb3-Dues Sic\xc3\xadlies; per l\xc3\xadnia materna era n\xc3\xa9t d'Antonio de Castellv\xc3\xad, comte de Castell\xc3\xa0, i de Margarita Shelly. La fam\xc3\xadlia d'Elena procedia de Val\xc3\xa8ncia i d'Irlanda. El matrimoni dels seus pares, celebrat en Roma en 1847, no va comptar amb el consentiment de la reina Isabel II, i els seus pares van ser exiliats a Fran\xc3\xa7a, on va n\xc3\xa9ixer el jove.\n_START_SECTION_\nBiografia\n_START_PARAGRAPH_\nFrancesc de Paula (que va ser batejat amb els noms de Francesc de Paula Maria Trinitat Enric Gabriel Miquel Rafael Edmon Bonaventura) va n\xc3\xa9ixer el 1853 a Tolosa de Llenguadoc, on vivia la seva fam\xc3\xadlia, exiliada per les desavinences entre el seu pare,Enric de Borb\xc3\xb3, i la seva cosina, la reina Isabel II d'Espanya. Encara que inicialment Francesc de Paula va lluitar en l'ex\xc3\xa8rcit carlista, aviat es va mostrar a favor del seu cos\xc3\xad, Alfons XII, i es va unir a l'ex\xc3\xa8rcit espanyol el 1875. Aquest any va ser nomenat general de brigada a l'illa de Cuba, que en aquell moment seguia sent una col\xc3\xb2nia d'Espanya. A L'Havana va con\xc3\xa8ixer a la seva primera esposa, Maria Llu\xc3\xafsa de la Torre i Bassave, filla d'un ric hisendat cub\xc3\xa0. Van contreure matrimoni el 15 de setembre de 1882 a l'Havana, per\xc3\xb2 es van instal\xc2\xb7lar a Madrid, on van n\xc3\xa9ixer quatre dels seus cinc fills. _NEWLINE_Despr\xc3\xa9s de la mort de Maria Llu\xc3\xafsa el 1887 va tornar a contreure matrimoni el 15 de febrer de 1890 a Madrid, aquesta vegada amb Felisa de Le\xc3\xb3n y Navarra de Balboa, de fam\xc3\xadlia noble i tamb\xc3\xa9 natural de Cuba. Van tenir tres fills. _NEWLINE_Francesc de Paula va ser conegut en la seva \xc3\xa8poca per reclamar per a si mateix l'inexistent tron de Fran\xc3\xa7a, despr\xc3\xa9s de la mort del comte de Chambord el 1883. Les seves pretensions van causar nombrosos maldecaps a la reina regent Maria Cristina d'\xc3\x80ustria, la qual cosa va derivar en dos mesos d'arrest a Santo\xc3\xb1a el 1898. Els tribunals francesos van dictaminar finalment que la fam\xc3\xadlia Orle\xc3\xa1ns, a la que ell detestava, era qui podia dur l'escut d'armes dels reis de Fran\xc3\xa7a. El 1891 va ser nomenat general de Divisi\xc3\xb3, i a les eleccions generals espanyoles de 1896 fou elegit diputat a Corts pel districte de Gr\xc3\xa0cia (Barcelona). Entre 1914 i 1916 va ser governador general de les Illes Balears, i el 1916 va ser membre del Consell de Guerra i Marina. En 1927 el seu nebot, Alfons XIII d'Espanya li va concedir el Tois\xc3\xb3 d'Or.\n_START_SECTION_\n\xc3\x9altims anys\n_START_PARAGRAPH_\nDespr\xc3\xa9s de la proclamaci\xc3\xb3 de la Segona Rep\xc3\xbablica Espanyola, Francesc de Paula va poder romandre a Espanya, i va continuar residint a Madrid. No obstant aix\xc3\xb2, despr\xc3\xa9s de l'esclat de la Guerra Civil Espanyola va haver de buscar asil en l'ambaixada de Xile. Alguns dels seus descendents van c\xc3\xb3rrer pitjor sort, i els seus fills Elena de Borb\xc3\xb3 i de la Torre (1878-1936), Enric de Borb\xc3\xb3 i de Le\xc3\xb3n (1891-1936), Alfons de Borb\xc3\xb3 i de Le\xc3\xb3n (1893-1936), i els seus n\xc3\xa9ts Mar\xc3\xada Luisa Gonz\xc3\xa1lez-Conde i de Borb\xc3\xb3 (1912-1936), Jos\xc3\xa9 Luis de Borb\xc3\xb3n y Rich (1910-1936), Jaime de Borb\xc3\xb3n y Esteban (1921-1936) van ser afusellats pel b\xc3\xa0ndol republic\xc3\xa0. Francesc de Paula va morir a Madrid en 1942. La seva v\xc3\xaddua va morir un any despr\xc3\xa9s."